קפלוניה - המדריך המלא: המלצות לחופשה ומידע למטייל - טיולי משפחות - פאמיליטור
האי היווני קפלוניה הפך נגיש למטייל הישראלי רק לאחרונה עקב הפעלת קווי טיסות חדשים. בכתבה זו תמצאו מידע מפורט (כולל סרטי וידאו) על האי קפלוניה, אטרקציות מומלצות וחופי ים, פעילויות מומלצות לחופשה עבור משפחות אשר מגיעות אל קפלוניה עם ילדים, טיפים חשובים על תחבורה ושופינג בקפלוניה ועוד
קפלוניה Kefalonia ביוונית (Κεφαλονιά), הידוע גם כ Kefallonia (Κεφαλλονιά) ו- Kefallinia (Κεφαλλήνια), הוא אחד מקבוצת האיים היוניים של יוון. לאחרונה החלו טיסות לקפלוניה שהפכו את האי היווני החלומי לנגיש למטייל הישראלי, וכיאה לאי יווני ירוק ומקסים עם חופים יפהפיים ואווירה שלווה, הפך האי ליעד אטרקטיבי במיוחד עבור משפחות אשר מגיעות אל קפלוניה עם ילדים לחופשה משפחתית. הסיבה שכל כך הרבה תיירים פוקדים את האי המקסים הזה הוא בשל הנוף הטבעי עוצר הנשימה שלו, ומבקרים לא יתאכזבו. יערות עשירים, הרים עוצרים נשימה וצוקים גבוהים שמהם משקיפים למטה ורואים את צבע הטורקיז המהמם של המים – ככה נראית חופשה בקפלוניה
טיסות לקפלוניה – השוואת מחירים וטיפים חשובים
השכרת רכב בקפלוניה יוון – השוואת מחירים והמלצות
את שם האי הוגים בדרכים שונות קפליניה (Kefallinia), קפלוניה (Kefalonia), או באיות Cephallonia, ויש מקומיים שאפילו הוגים זאת sefalonia. האזור, המשלב את האי הסמוך איתקה (Ithaki (Ithaca)) מוכר כקפליניה, ומכאן שם נמל התעופה. האי קפלוניה מוכר בעיקר כמקום שבו צילמו את הסרט "המנדולינה של קפטן קורלי", אם כי לא תמצאו כאן יותר מדי מזכרות הקשורים בקורלי. אפילו בסאמי, הנמל המיושן הנמצא מזרחית לאי, שהפכו אותו למעין סט לצילומי הסרט.
ערים בקפלוניה
ערי קפלוניה נקיות, ידידותיות למשפחות עם ילדים בכל הגילאים ומספיק קטנות כדי שאפשר יהיה להתנייד בהן בקלות. האטרקציות התיירותיות העיקריות בקפלוניה הן חופי הים והטבע והעיירות הן סתם בונוס לנוחיות, מלבד פיסקארדו (Fiskardo). ברעידת האדמה של 1953 כל העיירות בקפלוניה הוחרבו, כך שרוב מה שתראו ברוב היישובים באי זו בניית בטון פונקציונאלית בלי שום התייחסות לצד האסתטי.
ארגוסטולי (Argostoli) – בירת קפלוניה, העיירה המרכזית של האי
ליקסורי (Lixouri) היא העיר השנייה בגודלה בקפלוניה והיא נמצאת מול הבירה ארגוסטולי (Argostoli), מול מפרץ מוארך (מעבורות היוצאות אליה באופן סדיר מגיעות אליה מארגוסטולי). זוהי עיר צרה וארוכה עם מגוון רחב של חנויות ומוזיאון לא מאוד מעניין.
פיסקארדו – בקצה של צפון קפלוניה, מרינת יאכטות ויעד פופולרי לנופשים ביאכטות, אתר תיירות די יקר המייעד את עצמו לאנשים אמידים. פיסקארדו היא האיזור היחיד של קפלוניה ששרד את רעידות האדמה של המאה האחורנה, אבל פעולות שיקום נרחבות ושיפוצים הפכו את האווירה של העיר לפחות אותנטית וקצת יותר עם אווירה יוקרתית. בכל זאת, זהו אחד המקומות המומלצים שכדאי להגיע אליהם בעת טיול בקפלוניה עם ילדים.
בעיירה אסוס (Assos) בצפון-מערב קפלוניה תמצאו ירידה תלולה די מפחידה (לא מתאימה עבור משפחות אשר מגיעות אל קפלוניה עם ילדים קטנים) אל תוך טירה ונציאנית הנמצאת על חצי אי קטן.
אגיה אפימיה (Agia Efimia) וסאמי (Sami) שבמזרח קפלוניה הן שתיהן עיירות קטנות שקטות ונעימות שיכולות להתאים למשפחות אשר מחפשות חופשה בקפלוניה עם הילדים באווירה שקטה, בסאמי נמצא אחד הנמלים העיקריים של האי קפלוניה, היא עיר הנמל השוכנת בצד המזרחי של האי מול איתקה. המעבורת מהיבשת המרכזית של יוון, מנמל Patra, עוצרת כאן. אגיה אפימיה הוא כפר דיג ישנוני צפונית לסאמי, הופך ליעד יותר ויותר פופולרי בקרב תיירים בקפלוניה
פורוס (Poros) הנמצאת בחלק הדרומי יותר, היא עיירה בפני עצמה, מרינת יאכטות וכפר ציורי בקצה המזרחי של האי שכולל כל מה שצריך לחופשה משפחתית בקפלוניה, היא שוכנת בין הים לבין ההרים, ויש בה נמל מעבורות משמעותי שמופרד במקצת משאר העיירה. סקאלה (Skala), אזור התיירות הפופולרי ביותר בקפלוניה, בקצה הדרום-מזרחי של האי, היא מקום רגוע המתמקד בחופשות חוף.
עוד אתרי נופש בקפלוניה
לאסי (Lassi) – אזור תיירותי גדול בקפלוניה, קרוב לארגוסטולי
לייבאתו (Leibatho ) – אזור תיירות השוכן דרומית לארגוסטולי
קטליוס (Katelios) – כפר קטן הקרוב לסקאלה. לטברנות שעל חוף הים בקטליוס יצא מוניטין ככאלה שמגישות את מאכלי הים המשובחים ביותר בקפלוניה וכן כמה מהמנות האותנטיות ביותר שאפשר למצוא כאן.
לורדאס (Lourdas) – כפר ישנוני וספרטני המפוזר על פני חוף חולי ארוך ויפהפה על החוף הדרומי של קפלוניה
יש לא מעט פעילויות בקפלוניה המאורגנות ע"י סוכנויות נסיעות ומדריכי טיולים מקומיים, ניתן להזמין כרטיסים בקישור ולהצטרף לכל אחת מהפעילויות:
קרוז בקפלוניה מנמל ארגוסטולי – יום מלא עם ארוחת צהריים
צאו מנמל ארגוסטולי בשעה 9 בבוקר. על הספינה יקבלו את פניכם חברי צוות האוניה עם משקאות תוססים, קפה ועוגה. תוכלו ליהנות מהנוף הנשקף לאורך מפרץ ארגוסטולי ומהנופים הייחודיים של מגדלור סנט תאודורון (St. Theodoron lighthouse) ו-Katavothres. תעצרו לשחייה בחוף ״הסלעים הלבנים״ (White Rocks), חוף אקסקלוסיבי שאפשר להגיע אליו רק באונייה. המים כאן צלולים כבדולח, החוף הוא של חולות לבנים והאווירה של חוף טרופי.
מאוחר יותר, חזרו לאונייה לשיט בן שעה לחוף פלאטיה אמוס (Platia Ammos Beach), אחד החופים היפים ביותר בקפלוניה. התפעלו מהמים הכחולים עמוקים שהם כל כך צלולים עד שאפשר לראות עד קרקעית הים. פלאטיה אמוס שוכנת במפרץ עם כמה סלעים ההופכים את האווירה של המקום לפראית ואימתנית – אם אתם מגיעים אל קפלוניה עם ילדים קטנים שימו לב להחזיק להם ידיים. בחזרה לאונייה, הירגעו על הסיפון או השתזפו באחת ממיטות השיזוף הנמצאות בחלק המרכזי של האונייה.
לאחר מכן תמשיכו לחוף Xi. כאן תוכלו ליהנות מטיפול ספא טבעי בכך שתמרחו את החימר האפור הטבעי של החוף על העור. חומר זה ידוע ביכולתו לנקות ולמתוח את העור. לאחר השחייה, תיהנו מארוחת מזנון יוונית מסורתית של אוכל מבושל, המון משקאות ויינות מקומיים. בסיום הסיור, תחזרו לנמל ארגוסטולי בשעה 17:15.
להזמנת קרוז בקפלוניה
האי קפלוניה – טיול מזקינטוס של יום מלא
יום מלא של טיול לקפלוניה מהאי זקינטוס שבו מדלגים בין היעדים השונים של קפלוניה עם מדריך מומחה. תבקרו באזור המהמם הזה של הים התיכון ותראו את האטרקציות הטבעיות המפורסמות ביותר של קפלוניה ובערב תחזרו אל זקינטוס.
להזמנת טיול מזקינטוס לקפלוניה
סיור אוכל בקפלוניה
טיול בקפלוניה של חצי יום עם טעימות אוכל משובח וגילוי של האטרקציות התיירותיות המעניינות בקלפוניה, עם מדריך מקומי. בסיור המודרך תטעמו כמה מהמאכלים הטיפוסיים של האי כמו דבש קפלוני, יין רובולה ושמן זית מקומי משובח.
רבים מיצרני המזון המקומיים, שאותם תבקרו, הקדישו את כל חייהם לעסק שלהם ולשימור טכניקות הייצור המסורתיות שלהם. זהו לא רק סיור טעימות – בטיול האוכל בקפלוניה תגלו את הסודות מאחורי תהליך הייצור של דבש, יין ושמן זית מאיכות גבוהה, כך שהוא בהחלט יכול לעניין משפחות שמגיעות אל קפלוניה עם ילדים בגילאי בית ספר. רבים מהעסקים הורישו את הידע שלהם לדור הבא ותוכלו לחזות במסירות של המשפחות בקפלוניה למוצרים שהם מייצרים וכיצד הם מתאימים את עצמם לשוק המודרני.
להזמנת טיול אוכל בקפלוניה
טיול בקפלוניה – אגם מליסאני וחוף אנטיסמוס Kefalonia: Melissani Lake and Antisamos Beach Private Tour
צאו לסיור פרטי מודרך בקפלוניה שניתן להתאים אישית לפי בחירתכם. דלגו על העמידה בתורות הארוכים לאטרקציות בקפלוניה עם הילדים ועלו על מיניוואן יוקרתי עם נהג מקצועי דובר אנגלית שיסיע אתכם ממקום למקום ויספק לכם מידע אינפורמטיבי.
בקרו באגם מליסאני הקסום. שוטו במי הטורקיז הנפלאים וראו את המראה המעצים של השמש הבוהקת בתוך מערה שגובהה מעל 100 מטרים.
לאחר מכן, בקרו במנזר אגריליה (Monastery of Agrilia) מהמאה ה-18, שם נראים מראות עוצרי נשימה של האי. שחו בחוף אנטיסמוס המפורסם, המככב בסרט ההוליוודי ״המנדולינה של קפטן קורלי״. ותעצרו לתמונות על הסלע המשקיף על החולות הלבנים המהממים של חוף מירטוס והים האגאי.
הסיור נמשך כחמש שעות וכולל הסעה הלוך ושוב מבתי מלון בארגוסטולי (Argostoli), לורדטה (Lourdata) או סקאלה (Skala).
להזמנת טיול פרטי בקפלוניה
סיור פרטי בקפלוניה מאזור ארגוסטולי – יום מלא
ארגוסטולי בנויה בצורת אמפיתיאטרון עם נוף ללגונה Koutavos. הצטרפו לסיור פרטי מודרך רק לקבוצה שלכם והמשיכו מארגוסטולי ל- Katavothres שבה מי הים חודרים לסדקים ליד החוף ונעלמים לתוך מסלול תת-קרקעי החוצה את האי כולו ויוצא בצד השני של קפלוניה. משם, בקרו במגדלור על שם הקדוש תיאודור (Lighthouse of Saint Theodore) שעזר לספינות שהגיעו לחוף לפני דורות להימנע מלהיתקל בסלעים. הסיור ממשיך לאנדרטה שנוצרה לכבוד אלפי האיטלקים שנפלו תחת אש הגרמנים כשסירבו לוותר על נשקם.
מסלול הטיול בקפלוניה ממשיך דרך אזור לאסי (Lassi) הפופולרי שבו נמצאים החופים מקריס גיאלוס (Makris Gialos) ופלאטיס גיאלוס (Platis Gialos). בנסיעה למעלה לכיוון הכפר Kourkoumelata תיהנו מנופים פנורמיים ותראו את המבנים השמורים והמעוצבים. המשיכו לכיוון Peratata ובקרו במנזר על שם הקדוש אנדרוס, שנבנה בתקופה הביזנטית. לאחר מכן, תעצרו בארמון הקדוש גיאורגיוס (Castle of St. George) לפני ביקור במרכז לגידול גפני רובולה בעמק אומאלה (Omala Valley). ביקב תבקרו במוזיאון ותטעמו יינות בחינם.
הסיור ממשיך למערת דרוגרטי, אחד המראות הטבעיים היפים ביותר ואתר מומלץ בקפלוניה למשפחות עם ילדים גדולים, ליד סאמי (Sami). תמשיכו לכיוון סאמי וחוף אנטיסמוס (Antisamos beach) לפני ההגעה לכפר הציורי אגיה אפימיה (Agia Efimia). לפני החזרה, תבקרו בחופים ובכפרים ציוריים לאורך הדרך.
להזמנת טיול בקפלוניה מארגוסטולי עם מדריך פרטי
חוויית יין ואוכל בקפלוניה – 4 שעות בקבוצה פרטית
בלו יום בביקור ביקב בקפלוניה ובמסעדה יוונית אותנטית עם נוף מדהים לים. תטעמו כמה יינות יווניים מפורסמים בשילוב מנות יווניות טעימות ותלמדו את העקרונות הבסיסיים להתאמה מושלמת של יין לסוגי מזון מסויימים. הזמינו כרטיסים בקישור צללו אל תוך חוויה גסטרונומית אינטימית – רק למשפחה או לקבוצה שלכם – המלאה בעולמות של טעמים, ארומות וחושים.
תיהנו מכנה מהיינות היווניים הטובים ביותר המיוצרים מזני ענבים מקומיים, בשילוב מטבח יווני אותנטי שעוצב במיוחד כדי לקחת אתכם למסע קולינרי מזיל ריר.
בנוסף, תהיה לכם הזדמנות ללמוד את עקרונות היין ומונחים בסיסיים של הטרמינולוגיה של עולם היין והבנת ההבדלים בין סוגי יין שונים בעזרת טיפים והמלצות ממומחה יין יווני.
להזמנת חווית יין וגסטרונומיה בקפלוניה
קרוז ערב בקפלוניה מארגוסטולי עם בופה, משקאות ומוסיקת ג׳אז
בואו ליהנות מהפלגת ערב רומנטית על אוניית מפרש אותנטית מעץ בשעת שקיעה. הקרוז בקפלוניה בערב כולל שחייה בשני חופים במים צלולים כבדולח ומאוחר יותר ארוחת מזנון עם מוסיקת ג׳אז חיה.
להזמנת קרוז מארגוסטולי בשעות הערב
טיול מארגוסטולי – אגם מליסאני, חוף מירטוס ופיסקרדו
לאחר איסוף ממקום הלינה שלכם בארגוסטולי, תתחילו טיול בקפלוניה בו תידהמו מגווני המים הכחולים המשתנים. ההצצה הראשונה שלכם לעולם התת-ימי באגם מליאסאני תעצור את נשמתכתם.
משם, תמשיכו לחוף מירטוס המוקף בצוקים תלולים גבוהים ונוף שמשתקף למרחק רב. הנוף הירוק השופע והחוף הנקי המושלם עם המים הצלולים גם יוצרים שילוב מיוחד.
אסוס (Assos) נחשב לכפר היפה והמבודד ביותר של קפלוניה ובמשך הטיול שלכם שם תדעו למה. מכאן תמשיכו לכפר פיסקרדו שבו אינספור סירות ממלאות את הנמל ובתים צבעוניים מקיפים אותו. פיסקרדו משלב אדריכלות מסורתית עם אווירה קוסמופוליטית.
אם אתם מתכננים חופשה משפחתית בקפלוניה ורוצים להקדיש יום של טיול בטבע של קפלוניה עם הילדים – זהו טיול מושלם.
להזמנת טיול אטרקציות בקפלוניה
פיקניק ביקב בקפלוניה עם טעימות יין (חצי יום)
חוויה זו כוללת פיקניק פרטי ביקב כחלק מסיור יין ייחודי בקפלוניה. תבקרו באחד היקבים הטובים ביותר בקפלוניה וטעמו כמה מהיינות הקפלוניים המפורסמים. לאחר מכן, בקרו ביקב קטן שנמצא במיקום נהדר על הר איינוס (Mount Ainos) ותיהנו מהנוף הקפלוני בזמן שאתם לוגמים כמה מהיינות היווניים הטובים ביותר בשילוב עם גבינות יווניות ארטיזניות ומטעמים.
טעמו את יין הרובולה (Robola) המפורסם ויינות אחרים. סנוף, תדברו עם יצרן יינות שאותו תוכלו את כל השאלות שאתם רוצי. הטיול כולל איסוף בבית המלון וחזרה בטוחה בזמן, עם הזדמנות לחוויה בקבוצה אינטימית.
להזמנת פיקניק פרטי ביקב בקפלוניה
האי קפלוניה מורכב מארבע חצאי אי וכולל כמה הרים די רציניים, מה שהופך את האי לאזור ציורי עם המון נופים יפים. סדרה של רעידות אדמה שהתרחשו במאה השנים האחרונות, כשהאחרונה שבהן בשנות השבעים, יצרו הרס והותירו מספר יחסית קטן של שרידי עתיקות על האי, אבל מבחינה ארכיטקטונית, האי לא שונה בהרבה מיוון. לקראת מרכז האי, יש שתי מערות מעניינות: מערות דרוגראטי (Drogarati) היפהפיות סבלו במקצת מאובדן של די הרבה נטיפים וזקיפים (ככל הנראה תחת הכיבוש הגרמני שהשתמש בהן למטרות הפצצה במלחה"ע השנייה), אבל מערת מליסאני (Melissani) שהיא בעצם אגם, שנוצרה כשחלק מהאדמה שמעל התמוטטה במהלך רעידת האדמה, מלאה במים כחולים להפליא שמקורם בזרם תת-קרקעי, הזורם באופן מסתורי ממש מתחת לאי, היא חוויה בלתי נשכחת – עבור משפחות המגיעות אל קפלוניה עם ילדים ובכלל לכל מטייל באי.
אם אתם מגיעים אל קפלוניה עם ילדים הפלגה באונייה בעלת הרצפה השקופה שאותה מפעיל קפטן מאקי (Captain Maki) היא אטרקציה חובה.
הווילה הרומאית העתיקה שנמצאת ממש מחוץ לסקאלה, עם רצפות פסיפס שנשמרו פחות או יותר במצב טוב, שווה ביקור – שרידים ארכיאולוגיים שלא מזמן נחפרו כאן מוסיפים לקסם של המקום וחפירות ממשיכות להתקיים באזור.
חופי ים בקפלוניה
חוף סאמי (נסיעה קצרה מהעיירה סאמי) הוא גם מקום מהמם (מים כחולים, אבנים לבנות, הרים המקיפים מפרץ קטן), אבל יש בכניסה פקקים תמידיים.
חוף מירטוס (Myrtos beach), במערב, הוא גם מוקד משיכה פופולרי, אבל יכול להיות לפעמים הומה אדם. לחוף הזה יש קו חוף מאוד מאוד תלול (כשהולכים 3 מטרים לתוך הים כבר עמוק מאוד), כך שאינו מומלץ למשפחות אשר מגיעות אל קפלוניה עם ילדים קטנים או למי שאינו יודע לשחות. כמו כן, הצטיידו בהמון קרם הגנה, מאחר שהחוף לא חולי אלא מורכב מאבנים לבנות ובעונת השיא של הקיץ הן יכולות להיות מאוד מאוד חמות – כלומר, בסופו של דבר, חוף מירטוס מאוד יפה אבל לא כל כך נוח, במיוחד לילדים.
חופים פחות מרהיבים ביופיים אבל טובים והרבה פחות עמוסים נוטים להיות בדרום קפלוניה, סביב סקאלה (Skala) וחצי האי ליקסורי (Lixouri peninsula) ממערב. חוף Xi, דרומית לליקסורי, הוא חוף חולי נחמד מאוד ונראה שתמיד יש בו מקום ושלווה. חוף קמיניה (Kaminia Beach) הוא חוף רדוד ומקסים השוכן בין אנו קטליוס (Anno Katelios) בין סקאלה, ויש סיכוי לראות כאן צבי ים! אם אתם מגיעים אל קפלוניה עם ילדים ונמצאים בסביבה, צבי הים הם אטרקציה מספיק רצינית כדי להגיע לחוף קמיניה, למרות שממש לא בטוח שתראו כאלה בפועל.
מקריס גיאלוס (Makris Gialos) ופלאטיס גיאלוס (Platis Gialo) בלאסי הם גם שני חופים מהממים, אבל כמובן סואנים.
פטאני (Petani), בחצי האי ליקסורי, נעים מאוד, וחוף אנטיסאמוס (Antisamos) שליד סאמי, הוא המקום שבו צילמו כמה מהסצנות המפורסמות של הסרט "המנדולינה של קפטן קורלי". המזח שמופיע בסרט שבו מנדרס זורק את פלאגיה לים נמצא בחוף הורגוטה (Horgota beach).
השכרת סירה באגיה אפימיה (Agia Efimia) – יש כמה מקומות שמשכירים סירות, למשל Yellow Boat – ובלו את היום בטיול בחופים מבודדים, שאליהם אפשר להגיע רק בסירה.
יש כמה מקומות שמציעים רכיבה על סוסים, שיכולה להיות פעילות מאוד מומלצת עבור משפחות אשר מגיעות אל קפלוניה עם ילדים. אפשר לארגן טיול אל תוך ההרים, דרך כפרים שנחרבו ויקבים עתיקים, שבהם אפשר לשמוע את צלצול הפעמונים של עיזי ההרים, ואת קריאתם של הנשרים, ואלה היחידים ששוברים את הדממה. זה טיול מקסים ומאוד מומלץ, אפילו בשיא הקיץ.
סעו לפינה המערבית של קפלוניה ובקרו בכפר הנידח שנקרא Atheras וקחו את הכביש המוביל לחוף פרטי קטן ועוצר נשימה שבו יש מנזר ישן הנקרא Saint Spyridon שכאילו נשאר תקוע בעבר.
בעלי חיים בקפלוניה – . Wildlife Sense שבקפלוניה הוא ארגון התנדבותי המשתף פעולה עם רשויות מקומיות וארגונים הפועלים למען הסביבה כדי לשמר צמחים ובעלי חיים בסכנת הכחדה ובאותו זמן לעודד מחקר מדעי ומודעות חברתית.Wildlife Sense, ☎(+30) 26710 81285
ארגון בשם George & Marie Vergottis Foundation מקיים סדרה של מופעים מוסיקליים בקפלוניה, של מוסיקאים יוונים ובינלאומיים מהשורה הראשונה.
מועדון צלילה בקפלוניה (Aquatic Scuba Diving Club), מציעים שורה של אפשרויות צלילה בקפלוניה, כולל צלילות ניסיון מדי אחר צהריים למתחילים (אין צורך בניסיון קודם בכלל) וקורסים המעניקים לך תעודת צלילה. אגיה אפימיה (Agia Efimia), ☎ +30 26740 62006.
טיולי אופנועים בקפלוניה (Kefalonia Motorbike Tours) – סיורי אופנועים מודרכים באי קפלוניה היפהפה. 250 סמ"ק+, סיורים של בין יום ל-10 ימים. אפשרות להזמין אמצעי לינה. גלו את הכבישים הנסתרים וה'סודיים' של קפלוניה, המסתתרים בין ההרים ולאורך החוף. צאו למסע גילויים בין מאות השבילים העתיקים ובעמקים הנסתרים. הסיורים כוללים ארוחת צהריים, משקאות וביגוד מגן. שעות פתיחה: 8:30 – 16:30. איך להגיע: קראוומילוס (Karavomylos) (ארגוסטולי לסאמי. פנו שמאלה בקראוומילוס ומשם שמאלה בפנייה השנייה, חלפו על פני מסעדת Zervati Fish. מכאן קחו את הפנייה השנייה ימינה. KMT), ☎+306942665034..
טיולים מחוץ לקפלוניה
יש המון קווי מעבורת ליוון היבשתית ולאיים היוניים האחרים בסביבה (קורפו, זקינטוס (זנטה) וכו') וגם לאיטליה, אם כי קפלוניה איננה באמת על המסלול הרגיל למטייל של הפלגות מאי לאי ביוון. בהפלגות התיירותיות הרבות המוצעות מקפלוניה, זו שיוצאת לאי איתקה הלא רחוק מאוד מומלצת. אפשר למצוא בקפלוניה גם טיסות לאתונה על בסיס די סדיר.
קניות בקפלוניה
מזכרות מקפלוניה תמצאו בכל מקום, כפי שאפשר לצפות. חלק מהתכשיטים הם באיכות סבירה ובמחיר סביר. בקפלוניה לא ינסו לסדר אתכם והיוונים ע"פ רוב מעוניינים לתת לכם את מה שאתם משלמים עבורו בכל רכישה שאתם מבצעים.
המלצה מעולה לקניות בקפלוניה היא דבש מקומי – ודאו לקנות דבש קפלוני עם טימין בר, יש לו טעם ממש מיוחד, וגם את היין המקומי הנקרא Robola.
איך להגיע לקפלוניה
נמל התעופה של קפלוניה Kefalonia International Airport הסמוך לארגוסטולי (Argostoli) ולאסי (Lassi) הוא נמל תעופה קטן טיפוסי. במלים אחרות, אם יש שני מטוסים על הרמפה, זה יכול להיות מאוד צפוף! ימי הטיסה המרכזיים הם שלישי וראשון, ובשני הימים האלה המקום הומה אדם! זכרו שכאוס היא מילה ביוונית ונסו פשוט לזרום. הסגל עליז ורגוע באופן מפתיע. יש כיום טיסות ישירות לקפלוניה מישראל ואפשר לקחת מכאן טיסות ליבשת יוון המרכזית, טיסות פנים ביוון אשר מוצעות ע"י החברות Sky Express ו-Olympic Air.
אפשר גם להגיע לקפלוניה במעבורת סדירה מאיטליה, מיוון היבשתית ומאיים אחרים (הנמלים העיקריים של קפלוניה הם ארגוסטולי, סאמי ופורוס). מאתונה אפשר להגיע באוטובוסים של KTEL היוצאים מטרמינל האוטובוסים שברחוב קיפיסו (Kiffisou Street) ליעדים שונים בקפלוניה (המעבורת עליה נוסע האוטובוס כלולה במחיר הכרטיס).
תחבורה בקפלוניה
שירות האוטובוסים בקפלוניה לא מספיק תדיר כדי להיות מועיל באיזושהי מידה לתיירים. אלא אם כן הגעתם לאי ביאכטה פרטית, ובמקרה זה לא תהיה לכם בעייה להגיע לרוב האזורים, אם אתם מגיעים אל קפלוניה עם ילדים ומתכננים לטייל באי תזדקקו להשכרת מכונית או לאופניים אם אתם מתכננים טיול בקפלוניה עם ילדים גדולים מספיק. יש מעבורות המובילות מכוניות מיוון היבשתית, והמון מקומות להשכרת רכבים בקפלוניה בתוך העיירות, אם כי המחירים נוטים להשתנות ממקום למקום. אע"פ שכל מפעילי התיירות באי הם נגד השכרת אופנועים, כל עוד יש לכם ניסיון ברכיבה על אופניים, השכרה של קטנוע 100 סמ"ק לכל זמן השהייה שלכם יכולה להיות אופציה מאוד סבירה למטייל הבודד. רק ודאו שאתם בודקים את האופנוע היטב לפני שאתם שוכרים אותו.
רוב המקומות להשכרת מכוניות בקפלוניה נמצאים בלאסי, אתר הנופש המרכזי, ובבירה ארגוסטולי. מוניות הן במחירים די סבירים ואפשר לארגן סידור פרטי עם הנהגים שיאספו אתכם בזמן ספציפי מהחופים וכו'. נהגי המוניות הם בד"כ חברותיים ומוכנים לעזור.
ביטחון בקפלוניה
יש מעט מאוד פשע בקפלוניה, אם כי יש להיזהר באזורים תיירותיים, מאחר שרוב הפשע (כייסים וכדומה) מכוון לתיירים. עומס התנועה, כמו בכל מקום אחר ביוון, יכול להיות מטורף בתוך הערים, כך שאם אתם מגיעים אל קפלוניה עם ילדים יש להקפיד על נושאי בטיחות בדרכים. בגבעות, הכבישים מאוד מפותלים סביב ההרים. חלקם ניתנים למעבר רק עם רכב שטח, אם כי הנתיבים הראשיים בסדר.
יש לשים לב למדרכות לא שטוחות, כלומר בליטות במדרכה ברחובות שהתאורה בהם מינימלית, זה מסוכן בעיקר לילדים או גמלאים שעלולים ליפול.
המשטרה בקפלוניה לא נוהגת להסתובב בתוך הערים בד"כ והם בעיקר מחפשים אנשים שנוהגים במהירות מופרזת. תצטרכו נציג דובר יוונית או מתורגמן אם אתם מתכוונים לנהל איתם שיחה בנוגע לתביעת ביטוח.
יתושים הם עניין שולי בתוך בתי המלון ואתרי הנופש בקפלוניה אבל יותר מציקים על חופי הים
יוון קפלוניה קפלוניה למשפחות